Laugardaginn 18. desember sl. stóð björgunarsveitin Ok í Borgarfirði fyrir fjölskyldudegi í Reykholti ásamt Skógræktarfélagi Borgarfjarðar . Þangað gat fjölskyldufólk komið , valið sér jólatré og fengið heita hressingu hjá félögum í björgunarsveitinni sem höfðu veg og vanda að fjölskyldudeginum . Björgunarsveitir víða hafa þennan háttinn á sem lið í fjáröflun sveitanna . Á meðfylgjandi mynd er Jón Björnsson í Deildartungu með myndarlegt furutré á öxlinni .